星期日下午茶時段，去左澳洲牛奶公司食野，去到有幾個人排緊隊，等左幾分鐘就可以入去喇！一坐低緊係即刻落單先啦，諗都唔洗諗，茶餐、多士、炒蛋、通粉！幾分鐘後，食物已經到齊。首先食多士，外脆內軟，麵包軟綿綿超好食！再試試炒蛋，又香又滑，正呀！通粉有好多片叉燒，不過我比較鍾意食煙韌既通粉，而呢度既通粉對我黎講就林左少少喇。食到一半再叫埋杯餐飲，熱奶茶好香濃，朋友叫既凍奶茶都好好飲！對面檯食燉蛋好吸引呀，下次一定要試埋先得。